Iepirkuma ID Nr.DE 2023/8

Nolikuma **2.** **pielikums**

**TEHNISKĀ SPECIFIKĀCIJA**

**Iepirkumam**

***“******Siltumtrases Viestura iela – Dzirnavu iela savienojošā posma izbūve ”***

**identifikācijas Nr.** **DE 2023/8**

**1. Darba uzdevums**

* 1. Būvdarbu apjoms – jaunas bezkanāla tipa siltumtrases būvniecība no rūpnieciski izolētiem cauruļvadiem atbilstoši būvprojektam - Siltumtrases savienojošais posms starp Viestura ielu un Dzirnavu ielu Dobelē, Dobeles novadā 1. būvniecības etapam. (turpmāk – objekts) (projekta dokumentācija Pielikumā Nr.8);
  2. Būvobjekta ekspluatācijas nodošanas termiņš ir **līdz 2023.gada 1.decembrim.**
  3. Pamatojoties uz būvprojektu dokumentāciju, Izpildītājam jāpārbauda darbu apjomi, ko izsniedzis Pasūtītājs. Pirms piedāvājuma iesniegšanas Pretendentam jāiepazīstas ar Būvobjektu un jāveic būvlaukuma un tā apkārtnes apskate. Lai kvalitatīvi sagatavotu piedāvājumu, Pretendentam jāiepazīstas ar Būvprojektu, kuru ir izsniedzis Pasūtītājs.
  4. Pretendents, parakstot piedāvājumu, apliecina, ka pirms Piedāvājuma iesniegšanas parakstīšanas ir saņēmis un pietiekošā apjomā iepazinies un pārbaudījis visu tehnisko un juridisko dokumentāciju un faktiskos apstākļus (tai skaitā, būvlaukuma esošo stāvokli, izpētījis vietējos apstākļus, kas varētu ietekmēt Būvniecības izpildi, arī attiecībā uz iespējamiem komunikāciju pieslēgumiem un materiālu piegādēm), uzdevis Pasūtītājam visus būtiskos jautājumus, saņēmis atbildes, un visi Pretendenta pieprasītie precizējumi vai papildinformācija ir iekļauti dokumentācijā, kas pievienota piedāvājumam. Izpildītājam šajā sakarā nekādu pretenziju nav, un viņam ir visa nepieciešamā informācija būvdarbu kvalitatīvai izpildei.

**2. Izolētās tērauda caurules un veidgabali**

**2.1.** Izmantot rūpnieciski izolētas centralizētās siltumapgādes cauruļvadus un to elementus:

2.1.1. ražotāja ekspluatācijas laiks ne mazāks pa 25 gadi;

2.2.2. darba spiediens līdz 16 bar;

2.2.3. darba temperatūra līdz 120 °C;

2.2. Pretendents var piedāvāt ekvivalentus materiālus būvprojektā norādītajiem, ar vienādu vai labāku kvalitātes līmeni, ja ekvivalentie materiāli ir tikuši norādīti Piedāvājumā.

2.3. Pirms konstrukcijas aizbēršanas Izpildītājam ir jāuzrāda būvuzraugam noslēgtas caurules, kuras iepriekš ir izpūtas vai kā citādi mehāniski attīrītas no nevēlamiem gružiem un svešķermeņiem.

1. **Pretendentam darba uzdevumā ietilpst:**
   1. Nodrošināt darba kvalitāti un apjomus atbilstoši Būvprojekta dokumentācijai un Latvijas Republikā spēka esošajiem būvnormatīviem, Dobeles pilsētas saistošiem apbūves noteikumiem, siltumtrases materiālu firmas – ražotāja tehnoloģijai, Darba aizsardzības prasībām u.c. noteikumiem, kas attiecās uz veicamajiem darbiem.
   2. Visus norādījumus un instrukcijas Pasūtītāja pārstāvis nodod tikai Izpildītāja pārstāvim. Izpildītājs drīkst nozīmēt pārstāvja vietnieku ar tādām pašām tiesībām (varu) kā pārstāvim, lai to aizvietotu prombūtnes laikā, ziņojot par pārstāvja vietnieka iecelšanu Pasūtītājam.
   3. Paziņot Pasūtītāja būvuzraugam par segto darbu uzrādīšanu 3 darba dienas pirms konstrukciju aizsegšanas.
   4. Regulāri aizpildīt būvdarbu žurnālu BIS sistēmā bis.gov.lv, kā pirmo izpildes dokumentu.

Būvprojekts, būvatļaujas kopija, iebūvēto materiālu un konstrukciju ekspluatācijas īpašību deklarācijas ir pieejamas būvlaukumā tām amatpersonām, kurām ir tiesības kontrolēt būvdarbus.

* 1. Ne vēlāk kā 5 dienas pirms konkrētu darbu posma sākuma brīdināt Pasūtītāju par līgumā neparedzētiem apstākļiem, kādi radušies pēc līguma noslēgšanas no Izpildītāja neatkarīgu apstākļu dēļ, vienlaikus iesniedzot savus priekšlikumus.
  2. Pamats Pasūtītājam griezties būvvaldē par komisijas sasaukšanu ir Apliecinājums par inženierbūves gatavību ekspluatācijai (atbilstoši MK noteikumu Nr.253 11. pielikumam). Apliecinājums iesniedzams kopā ar pilna apjoma būves izpilddokumentāciju.
  3. Darba drošības pasākumi. Izpildītājs pilnīgi atbild par darba aizsardzības un ugunsdrošības likumdošanas aktu prasību ievērošanu, veicot Pasūtītāja darba apjomus.
  4. Izpildītājs uzņemas atbildību par jebkuriem bojājumiem un nodrošina kompensāciju, kas jāmaksā pēc likuma, sakarā ar, vai kā sekas nelaimes gadījumam, vai ievainojumiem kādam strādniekam vai citai personai, kuru nodarbinājis Izpildītājs vai Apakšuzņēmējs, kā arī trešās puses personām.
  5. Izpildītājs garantē ugunsdrošības un vides aizsardzības pasākumu veikšanu, kas saistīti ar darbu Būvobjektā.
  6. Liekās grunts un demontētās konstrukcijas Izpildītājs par saviem līdzekļiem izved no Būvobjekta uz paredzētām vietām (būvgružu izgāztuve, metāllūžņu savākšanas punkts, utt.) – uz atkritumu poligonu vai atkritumu apsaimniekotājam ar attiecīgu atļauju atkritumu apsaimniekošanai saskaņā ar „Atkritumu apsaimniekošanas likuma” prasībām.
  7. Segt visus izdevumus, kas saistīti ar iesniegtā darbu izpildes grafika neievērošanu un administratīvajiem sodiem par būvniecības normu neievērošanu, ja tie nav radušies Pasūtītāja vainas dēļ.
  8. Ja darbi tiek veikti brīvdienās, informēt par to Pasūtītāju.
  9. Par gaidāmiem remontdarbiem un ar to saistītajām ielu slēgšanām Izpildītājs informē iedzīvotājus un attiecīgos dienestus, ievietojot sludinājumus vietējā laikrakstā „Zemgale”. Sludinājums ievietojams ne vēlāk par 7 dienām pirms ielu slēgšanas. Kā arī nosūta šo informāciju Pasūtītājam.
  10. Izpildītājam jānodrošina piekļuve trešo personu īpašumiem ugunsdzēsēju un glābēju, policijas, neatliekamās medicīniskās palīdzības, citu speciālo dienestu transportam un šo īpašumu iedzīvotājiem.
  11. Izpildītājs būvdarbu laikā nodrošina transporta kustību saskaņā ar Darbu veikšanas projekta sastāvā esošo transporta kustības shēmu, nodrošina būves norobežojumu ar aizsargbarjerām, saskaņā ar MK noteikumiem Nr.421 „Noteikumi par darba vietu aprīkošanu uz ceļiem”, nodrošina gājēju iešanu pa speciāli uzstādītām laipām.
  12. Izpildītājam jāveic esošo koku aizsardzības pasākumi būvlaukumā saskaņā ar būvprojektā un darbu veikšanas projektā ietvertajiem risinājumiem.
  13. Saglabāt esošās inženierkomunikācijas, tai skaitā ģeodēziskos punktus. Par komunikāciju bojājumiem nekavējoties ziņot Pasūtītājam.
  14. Izpildītājs atbild par Būvobjekta nodrošinājumu ar materiāliem, iekārtām un darbaspēku, kuri nepieciešami darbu veikšanai. Izpildītājs ir atbildīgs par viņam pieprasīto materiālu piegādēm, slēdzot līgumu ar piegādātāju. Gadījumos, ja tiek pielietots cits materiāls, Izpildītājs ziņo par to Pasūtītājam un veic materiālu pārskaņošanu likumā paredzētā kārtībā.
  15. Izpildītājs sedz visas ar būves un būvniecību saistītās uzturēšanas, apsardzes izmaksas. Izpildītājs atbild par darba aizsardzības, ugunsdrošības prasību ievērošanu un dabas aizsardzības pasākumu ievērošanu būvē, kā arī par pieguļošās teritorijas piegružošanu, kas smilts, būvgružu vai dubļu veidā tiek iznesti no Būvobjekta.
  16. Izpildītājs veic metināmo cauruļu 100% šuvju pārbaudi pēc nesagraujošās pārbaudes metodes. Visos gadījumos iepriekš jāveic 100% vizuālā testēšana. Testēšanas pārskatus pasūta un apmaksā Izpildītājs.
  17. Savienojuma uzmavu hermētiskuma pārbaude, ko veic pasūtītājs (fiksē brīvas formas aktā).
  18. Izpildītājs neveic seguma atjaunošanu un labiekārtošanas darbus, bet sagatavo būvbedres aizbēršanu un noblietēšanu atbilstoši prasībām, informē Pasūtītāju par nepieciešamību veikt seguma atjaunošanas un labiekārtošanas darbus vismaz 5 dienas iepriekš pirms notikums ir iestājies,
  19. Nodot Pasūtītājam izpilddokumentāciju pilnā apjomā 1.2. punktā minētajā termiņā. Pazemes komunikāciju izpildshēmas un uzmērījums elektroniskā formā CD-formātā iesniedzamas Pasūtītājam. Siltumtīklu izpildshēmā jābūt uzrādītām savienojuma vietām ar piesaistēm Baltijas augstumu sistēmā un vietējā koordinātu sistēmā.
  20. Izpilddokumentācijas sastāvā jābūt arī siltumtrases avārijas signalizācijas shēma, signalizācijas montāžas pārbaudes protokoli (pretestība turpgaitā/atgaitā pa posmiem), uzraudzības signalizācijas pieņemšanas akts.
  21. Pasūtītājs organizē cauruļvadu termiskai uzspriegošanai siltumnesēja padošanu.
  22. Būvdarbi, kuri tieši nav paredzēti līguma dokumentos, bet kuru izpilde ir nepieciešama, lai kvalitatīvi un pilnībā pabeigtu būvdarbus, t.sk. darbi vai materiāli (iekārtas), kas nav tieši iekļauti vai paredzēti līgumam pievienotajā tāmē un būvprojektos, bet kuru izpildes vai pielietojuma nepieciešamība izriet no Būvobjekta rakstura un/vai apjoma un kuru izpilde vai pielietojums var būt nepieciešams, lai kvalitatīvi izpildītu būvdarbus un nodotu Būvobjektu ekspluatācijā noteiktajā termiņā, Izpildītājam ir jāveic par saviem līdzekļiem.

1. **Garantijas**
   1. Izpildītājs garantē veikto darbu atbilstību kā pēc kvalitātes, tā arī pēc darba apjoma, pastāvošajām būvniecības normām.
   2. Garantijas laiks izpildītiem darbiem – atbilstoši Tehniskās specifikācijas Tabulā Nr.1. norādītajam garantijas laikam, bet ne mazāk kā 5 (pieci) gadi.
   3. Garantijas laiks tiek rēķināts no Būvobjekta nodošanas ekspluatācijā brīža. Inženierbūve ir uzskatāma par pieņemtu ekspluatācijā ar akta izdošanas dienu (MK Nr. 253 p.180).
2. **Īpašās prasības**
   1. Uzsākot būvdarbus,būvuzņēmējam jānodrošina būvtāfeles (būvizkārtnes) uzstādīšana būvobjektā.
   2. Būvtāfeli (būvizkārtni) pirms izgatavošanas jāsaskaņo ar Pasūtītāju.
   3. Ceļa zīmju izvietošanu pirms uzstādīšanas jāsaskaņo ar Pasūtītāju.

Tabula Nr.1.

Pretendenta piedāvājuma vērtēšanas kritēriji

|  |  |  |  |
| --- | --- | --- | --- |
| **Nr.p.k.** | **Vērtēšanas kritērijs** | **Minimālā prasība** | **Pretendenta piedāvājums** |
| 1. | Cauruļu savienojumu vietu garantija | Ne mazāk kā 2 gadi |  |
| 2. | Ar projektu izmaiņām saistītu nestandartu detaļu piegāžu ātrums | Ne ilgāk kā 8 nedēļas |  |

Pretendenta paraksttiesīgās personas vai pilnvarotās personas

*vārds, uzvārds* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*ieņemamais amats:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*paraksts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*